29 Toe het hulle uit die sinagoge gegaan en saam met Jakobus en Johannes na die huis van Simon en Andreʹas gegaan.+ 30 Simon se skoonma+ het siek in die bed gelê met koors, en hulle het Jesus dadelik van haar vertel. 31 Toe het hy na haar gegaan, haar hand gevat en haar opgehelp. Die koors het verdwyn, en sy het hulle begin bedien.
32 Daardie aand, nadat die son gesak het, het die mense almal wat siek was en almal in wie daar demone was, na hom toe begin bring,+ 33 en die hele stad het reg voor die deur bymekaargekom. 34 Toe het hy baie mense genees wat aan allerhande siektes gely het,+ en hy het baie demone uitgedryf, maar hy het die demone nie toegelaat om enigiets te sê nie, want hulle het geweet dat hy Christus is.*
38 Nadat hy die sinagoge verlaat het, het hy in Simon se huis ingegaan. En Simon se skoonma het gely as gevolg van 'n hoë koors, en hulle het hom gevra om haar te help.+ 39 Hy het oor haar gebuk en die koors bestraf, en dit het verdwyn. Sy het onmiddellik opgestaan en hulle begin bedien.
40 Maar toe die son sak, het die mense al die siekes wat in hulle huise was, na hom toe gebring, ongeag aan watter kwale hulle gely het. Hy het sy hande op elkeen van hulle gelê en hulle genees.+ 41 Demone het ook uit baie mense uitgekom, en hulle het geskree en gesê: "Jy is die Seun van God."+ Maar hy het streng met hulle gepraat en hulle nie toegelaat om enigiets te sê nie,+ want hulle het geweet dat hy die Christus is.+